Oct 15 INTERNATIONAL SCIENCE FAIR
Rudi Venter, 'n graad 11-leerling het aan die 38ste International Science Fair in Johannesburg deelgeneem en is as algehele wenner in sy kategorie aangewys.. Hy het 'n stok vir blinde persone ontwerp wat ultrasoniese afstand sensor bevat. Die sensor gee 'n indikasie vir die blinde persoon van hoe ver hy of sy van 'n voorwerp af is. Dit kan ook vir die blinde persoon 'n aanduiding gee van of dit dag of nag is en dit bevat selfs 'n watersensor wat vir die blinde persoon 'n aanduiding gee van wanneer hy of sy in water stap en hoe diep die water is. Daarby beavt die tok ook 'n afstand beheer knoppie wat deur 'n alarm vir die blinde persoon kan laat weet waar hy of sy die stok neergesit het.
Daar het altesaam 35 streke in 24 kategoriee deelgeneem en ongeveer 14 000 projekte is ingeskryf. Van die 14 000 projekte is slegs 600 na die nasionale kompetisie uitgenooi. In Rudi se kategorie was daar 99 uitgenooi om die nasionale kompetisie by te woon.
Hy ontvang 'n goue medalje vir sy projek, verskeie kontantpryse, 'n trofee vir die algehele wenner in sy kategorie, 'n laptop en laptop bykomstighede en hy word uitgenooi om by Scifest Africa in Grahamstad 'n toespraak te gaan lewer oor sy projek.
NOORDKAAP SKIETSPAN 2018
SISHEN JUNIOR OPE GHOLF TOERNOOI